ai4bharat/Pralekha huggingface dataset:
பிரதமர் அலுவலகம்
`அவசர சூழ்நிலைக்கான பிரதமரின் குடிமக்கள் உதவி மற்றும் நிவாரண நிதிக்கு ' தாராளமாக நன்கொடை அளிக்க வேண்டுகோள்
கோவிட் - 19 நோய்த் தொற்று உலகையே உலுக்கியதுடன், கோடிக்கணக்கான மக்களுக்கு ஆரோக்கிய மற்றும் பொருளாதாரப் பாதுகாப்புக்கு தீவிர சவால்களை ஏற்படுத்தியுள்ளது. இந்தியாவிலும், கொரோனா வைரஸ் பரவுதல் அச்சமூட்டும் வகையில் உள்ளது. சுகாதார மற்றும் பொருளாதார சவால்களையும் பெரிய அளவில் ஏற்படுத்தியுள்ளது. இந்த அவசர நேரத்தில் அரசுக்கு ஆதரவாக இருப்பதற்கு தாராளமாக நிதியுதவிகள் அளிப்பதற்கு பிரதமரின் அலுவலகத்திற்கு தாங்களாக முன்வந்து எண்ணற்ற நபர்கள் தகவல்கள் கேட்கின்றனர்.
துன்பான சூழ்நிலைகள், இயற்கையாக நிகழ்ந்தாலோ அல்லது வேறு விதங்களில் ஏற்பட்டாலோ, பாதிக்கப்பட்ட மக்களை துன்பத்தில் இருந்து விரைவில் மீட்கவும், கட்டமைப்பு மற்றும் திறன்களுக்கு ஏற்பட்ட சேதத்தைக் குறைத்தல் / கட்டுப்படுத்தலுக்கு துரிதமான மற்றும் கூட்டு நடவடிக்கைகள் தேவைப்படுகின்றன. எனவே, துரிதமான அவசரகால செயல்பாட்டுக்கு ஏற்ப திறன்களை கட்டமைத்துக் கொள்வது மற்றும் சமுதாயம் அதைத் தாங்குவதற்கான சூழ்நிலையை உருவாக்குவது ஆகியவை கட்டமைப்பு மற்றும் நிறுவனம் சார்ந்த திறன் மீட்டுருவாக்கம் / மேம்படுத்தலுடன் இணைந்து மேற்கொள்ளப்பட வேண்டிய அவசியம் உள்ளது. இது போன்ற உறுதியான செயல்பாட்டுக்கு, புதிய தொழில்நுட்பத்தைப் பயன்படுத்துதல் மற்றும் முன்கூட்டியே அறியும் வகையிலான ஆராய்ச்சிகள் ஆகியவை தேவைப்படுகின்றன.
கோவிட் 19 நோய்த் தொற்று போன்ற, எந்த வகையான அவசர சூழ்நிலை அல்லது துன்பகரமான சூழ்நிலையையும் கையாள்வதற்குப் பயன்படுத்துவது மற்றும் பாதிக்கப்பட்ட மக்களுக்கு நிவாரணம் அளிப்பது என்பதை முதன்மை நோக்கமாகக் கொண்டு, `அவசர சூழ்நிலைகளுக்கான பிரதமரின் குடிமக்கள் உதவி மற்றும் நிவாரண நிதி ' என்ற பெயரில் பப்ளிக் சாரிட்டபிள் ட்ரஸ்ட் ஒன்று உருவாக்கப்பட்டுள்ளது. இதன் தலைவராக பிரதமர் இருப்பார். பாதுகாப்புத் துறை, உள்துறை மற்றும் நிதித் துறை அமைச்சர்கள் இதன் உறுப்பினர்களாக இருப்பார்கள்.
எந்தப் பிரச்சினையையும் தணிப்பதற்கு மக்கள் பங்கேற்பு தான் சிறந்த வழியாக இருக்கும் என்பதில் பிரதமர் திரு. நரேந்திர மோடி மிகுந்த நம்பிக்கை கொண்டவராக இருக்கிறார். அதை செயலிலும் காட்டியிருக்கிறார். அந்த வகையில் இது மற்றுமொரு உதாரணமாக இருக்கும். இதில் சிறு அளவிலான நன்கொடைகளும் அளிக்க முடியும். எனவே மிகக் குறைந்த பங்களிப்புடன் பெருமளவிலான மக்கள் இதில் பங்கேற்றுக் கொள்ள முடியும்.
குடிமக்களும், அமைப்புகளும் pmindia.gov.in இணையதளத்திற்குச் சென்று பின்வரும் தகவல்களைப் பயன்படுத்தி PM CARES நிதிக்கு நன்கொடை அளிக்க முடியும்:
கணக்கின் பெயர் : PM CARES
கணக்கு எண் : 2121PM20202
IFSC Code : SBIN0000691
SWIFT Code : SBININBB104
வங்கி & கிளை பெயர் : State Bank of India, New Delhi Main Branch
UPI ID : pmcares@sbi
pmindia.gov.in இணையதளத்தில் பின்வரும் முறையிலான பண மாற்றங்களுக்கும் வசதி இருக்கிறது
1. டெபிட் மற்றும் கிரெடிட் கார்டுகள்
2. இன்டர்நெட் வங்கிச் சேவை
3. UPI 
4. RTGS/NEFT
இந்த நிதிக்கான நன்கொடைகளுக்கு பிரிவு 80 -யின் கீழ் வருமான வரியில் இருந்து விலக்கு உண்டு.
பிரதமர் அலுவலகம்
யுனெஸ்கோ படைப்பாற்றல் மிக்க நகரங்கள் வலையத்தில் சென்னை சேர்க்கப்பட்டதற்கு பிரதமர் வாழ்த்து
ஐக்கிய நாடுகளின் கல்வி, அறிவியல் மற்றும் கலாச்சார அமைப்பின்  படைப்பாற்றல் மிக்க நகரங்கள் வலையத்தில் சென்னை நகரம் சேர்க்கப்பட்டதை முன்னிட்டு பிரதமர் திரு நரேந்திர மோடி வாழ்த்து தெரிவித்துள்ளார்.
(“தனது சிறந்த பாரம்பரிய இசைக்காக சென்னை நகரம் படைப்பாற்றல் மிக்க நகரங்கள் வலையத்திற்குள் சேர்க்கப்பட்டதை முன்னிட்டு சென்னை நகர மக்களுக்கு வாழ்த்துகள். நமது சிறந்த கலாச்சாரத்திற்கு சென்னையின் பங்களிப்பு விலைமதிப்பற்றது” என்று பிரதமர் தனது வாழ்த்து செய்தியில் தெரிவித்துள்ளார்.
எஃகுத்துறை அமைச்சகம்
செயில்  நிர்வாகக் குழுவின் மறுசீரமைப்புக்கு அமைச்சரவையின் நியமனக் குழு ஒப்புதல், செயல்திறன் மற்றும் பரவலாக்கத்தை மேம்படுத்தும்
செயில்  நிறுவனத்தின் நிர்வாகக் குழுவின் மறுசீரமைப்புக்கு அமைச்சரவையின் நியமனக் குழு ஒப்புதல் அளித்துள்ளது.
இந்த முடிவின் மூலம் செய்ல் நிறுவனத்தின்
செயல்திறன் மற்றும் பரவலாக்கம் மேம்படும் என்று எதிர்பார்க்கப்படுகிறது.
செயில் நிறுவனத்தில் ஒருங்கிணைந்த எஃகு ஆலைகளின் 4 தலைமை செயல் அதிகாரி பதவிகள் செயல் இயக்குநர்களாக உயர்த்தப்பட்டு, அவர்கள் பொகாரோ, ரூர்கேலா, பிலாய் மற்றும் பர்ன்பூர்-துர்காபூர் ஆலைகளின் பொறுப்பு இயக்குநர்களாக நியமிக்கப்படுவார்கள்.
இந்த மறுசீரமைப்பின் மூலம் இயக்குநர்  மற்றும் இயக்குநர்  ஆகிய பதவிகள் இயக்குநர்  உடன் இணைக்கப்படும்.
மறுசீரமைக்கப்பட்ட நிர்வாக குழுவில் தலைவர்,
இயக்குநர் , இயக்குநர் , இயக்குநர் , ஒருங்கிணைந்த ஆலைகளின் பொருப்பு இயக்குநர்கள், நிறுவனங்கள் சட்டத்தின்படி அதிகாரபூர்வமற்ற இயக்குநர்கள் மற்றும் பொது நிறுவனங்கள் துறையின் கொள்கையின் படி அரசால் நியமிக்கப்பட்ட இரண்டு இயக்குநர்களும் இருப்பார்கள்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்:
https://pib.gov.in/PressReleasePage.aspx?PRID=1658926
பாதுகாப்பு அமைச்சகம்
ககன்சக்தி 2018 பயிற்சி: பெரும் பாதிப்புகளில் மீட்பு பணி
இந்திய விமானப் படையின் ‘ககன்சக்தி 2018’ பெரும் பயிற்சியின் ஒரு பகுதியாக மாபெரும் விமான மீட்புப் பயிற்சி வடபகுதியில் மேற்கொள்ளப்பட்டது. இதில் சி-17 மூலம் 88 பேர் லே பகுதியில் இருந்து சண்டீகருக்கு விமான மார்க்கமாக அழைத்துச் செல்லப்பட்டனர். சி-17 குளோப் மாஸ்டர் விமானத்தில் ஸ்ட்ரெச்சர்களுக்கான ஆதரவுக் கட்டமைப்புகள் பிரதான கேபினில் பொருத்தப்பட்டன. இந்தப் பயிற்சியின்போது உள்நாட்டிலேயே உருவாக்கப்பட்ட நோயாளிப் பரிமாற்றப் பிரிவு ஒன்றின் மூலம் நோயாளிகளுக்கு விமானத்திலேயே தீவிரச் சிகிச்சை இந்தப் பயிற்சியின் போது அளிக்கப்பட்டது.
சண்டிகரில் தரையிறங்கிய பின்னர் நோயாளிகள் சண்டிமந்திரில் உள்ள அரசு மருத்துவமனைக்கு மாற்றப்பட்டனர். நோயாளிகளை விரைவாக ஆம்புலன்சில் கொண்டுசெல்ல வசதியாக சிவில் அதிகாரிகளுடன் இணைந்து பசுமைவழித்தடம் ஒன்று அமைக்கப்பட்டது.
பாதிக்கப்பட்ட மக்களை விரைவாக மருத்துவமனைக்கு அழைத்துச்செல்வதில் தனது விரைவான செயல்திறனை இந்தப் பயிற்சியின் மூலம் இந்திய விமானப் படை நிரூபித்துள்ளது. இந்திய விமானப் படையின் இந்த்த் திறன் மனிதஉதவி மற்றும் பேரிடர் நிவாரணச் செயல்பாடுகளின்போதும், நெடுஞ்சாலைகளில் தரையிறங்கிப் பாதிக்கப்பட்டவர்களுக்கு உதவுவதிலும் பயன்படுத்திக் கொள்ளப்படும்.
(Visitor Counter : 123
மத்திய அமைச்சரவை
சிறு, குறு, நடுத்தர தொழில் நிறுவனங்களின் செயல்திறனை மேம்படுத்துவதற்கு ரூ 6,062.45 கோடிக்கு அமைச்சரவை ஒப்புதல்
உலக வங்கியின் உதவியுடன் “சிறு, குறு, நடுத்தர தொழில் நிறுவனங்களின் செயல்திறனை அதிகரித்தல் மற்றும் துரிதப்படுத்துதல்” திட்டத்திற்கு 808 மில்லியன் அமெரிக்க டாலர்கள் அல்லது ரூ. 6,062.45 கோடி வழங்க பிரதமர் திரு. நரேந்திர மோடி தலைமையிலான மத்திய அமைச்சரவை இன்று ஒப்புதல் அளித்தது. இந்த புதிய திட்டம் 2022-23-ம் நிதியாண்டில் தொடங்கும்.
தொடர்புடைய செலவு:
திட்டத்திற்கான மொத்த செலவு ரூ 6,062.45 கோடி அல்லது 808 மில்லியன் அமெரிக்க டாலர் ஆகும். இதில் ரூ 3750 கோடி அல்லது 500 மில்லியன் அமெரிக்க டாலர்கள் உலக வங்கியின் கடனாக பெறப்பட்டு, மீதமுள்ள ரூ 2312.45 கோடி அல்லது 308 மில்லியன் அமெரிக்க டாலர் இந்திய அரசால் நிதியளிக்கப்படும்.
விரிவான விவரங்கள்:
"சிறு, குறு, நடுத்தர தொழில் நிறுவனங்களின் செயல்திறனை அதிகரித்தல் மற்றும் துரிதப்படுத்துதல்" என்பது உலக வங்கியின் உதவியுடனான மத்தியத் துறைத் திட்டமாகும். சிறு, குறு மற்றும் நடுத்தர தொழில்கள் அமைச்சகத்தின் கொரோனா வைரஸ் மீட்பு நடவடிக்கைகளை இது ஆதரிக்கிறது.
சந்தை மற்றும் கடனுக்கான அணுகலை மேம்படுத்துதல், மத்தியிலும் மாநிலத்திலும் அமைப்புகள் மற்றும் நிர்வாகத்தை வலுப்படுத்துதல், மத்திய-மாநில இணைப்புகள் மற்றும் கூட்டுகளை மேம்படுத்துதல், தாமதமான பணம் செலுத்துதல் குறித்த சிக்கல்களை களைதல் மற்றும் சிறு, குறு, நடுத்தர தொழில்களின் பசுமைப்படுத்துதல் போன்றவற்றை இந்தத் திட்டம் நோக்கமாகக் கொண்டுள்ளது.
சிறு, குறு மற்றும் நடுத்தர தொழில்கள் அமைச்சகத்தின் திறனை தேசிய அளவில் கட்டியெழுப்புவதுடன், மாநிலங்களில் செயல்படுத்தும் திறன் மற்றும் சிறு, குறு மற்றும் நடுத்தர தொழில்களின் பரப்பை அதிகரிக்க இத்திட்டம் முயற்சிக்கும்.
வேலைவாய்ப்புகளை உருவாக்கும் சாத்தியம் உள்ளிட்ட முக்கிய தாக்கம்:
தற்போதுள்ள சிறு, குறு மற்றும் நடுத்தர தொழில்கள் திட்டங்களின் தாக்கத்தை இத்திட்டம் மேம்படுத்துவதன் மூலம் சிறு, குறு மற்றும் நடுத்தர தொழில்கள் துறையில் பொதுவான மற்றும் கொவிட் தொடர்பான சவால்களை எதிர்கொள்ளும்,
குறிப்பாக, போட்டித்திறன், திறன் மேம்பாடு, தர செறிவூட்டல், தொழில்நுட்ப மேம்பாடு, டிஜிட்டல் மயமாக்கல் மற்றும் சந்தைப்படுத்தல் ஊக்குவிப்பு போன்றவற்றை இந்த திட்டம் மேம்படுத்தும்.
மாநிலங்களுடனான மேம்பட்ட ஒத்துழைப்பின் மூலம் வேலைவாய்ப்பு-உருவாக்குபவராகவும், சந்தை ஊக்குவிப்பாளராகவும், நிதி வசதியாளராகவும் இத்திட்டம் இருக்கும், மேலும் பாதிக்கப்படக்கூடிய பிரிவுகள் மற்றும் பசுமையாக்கும் முயற்சிகளுக்கு ஆதரவளிக்கும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1811360
பொருளாதார விவகாரங்களுக்கான மத்திய அமைச்சரவைக் குழு
210 மெகாவாட் லுஹ்ரி பகுதி-I நீர் மின்சார திட்டத்துக்கான ரூ 1810 கோடி முதலீட்டு முன்மொழிதலுக்கு அமைச்சரவை ஒப்புதல்
சட்லஜ் ஆற்றின் மீது அமையவுள்ள 210 மெகாவாட் லுஹ்ரி பகுதி-I நீர் மின்சார திட்டத்துக்கான ரூ 1810.56 கோடி முதலீட்டு முன்மொழிதலுக்கு பிரதமர் திரு நரேந்திர மோடி தலைமையில் நடந்த அமைச்சரவை கூட்டத்தில் ஒப்புதல் அளிக்கப்பட்டது.
இமாச்சலப் பிரதேசத்தின் சிம்லா மற்றும் குலு மாவட்டங்களில் அமையவுள்ள இந்த திட்டத்தின் மூலம் வருடத்திற்கு 758.20 மில்லியன் அலகுகள் மின்சாரம் உற்பத்தி செய்யப்படும்.
சட்லஜ் ஜல் வித்யூத் நிகாம் லிமிடெட் நிறுவனத்தால் இந்திய அரசு மற்றும் மாநில அரசின் ஆதரவோடு இந்த திட்டம் செயல்படுத்தப்படும். பிரதமர் திரு நரேந்திர மோடியால் 2019 நவம்பர் 7 அன்று துவக்கி வைக்கப்பட்ட ரைசிங் ஹிமாச்சல் என்னும் சர்வதேச முதலீட்டாளர் மாநாட்டில் இந்த திட்டத்திற்கான புரிந்துணர்வு ஒப்பந்தம் கையெழுத்திடப்பட்டது.
62 மாதங்களுக்குள் இந்தத் திட்டம் செயல்படுத்தப்பட இருக்கிறது. சுற்றுச் சூழலில் இருந்து வருடத்துக்கு 6.1 லட்சம் டன்கள் கரியமில வாயுவை குறைப்பதற்கு இது வழி வகுக்கும்.
மேலும் விவரங்களுக்கு இந்த ஆங்கில செய்திக் குறிப்பை காணவும்;
https://pib.gov.in/PressReleasePage.aspx?PRID=1670011
----
(
சிறப்பு சேவைகள் மற்றும் கட்டுரைகள்
4.6 கிலோ சாரஸ் போதைப் பொருள் பறிமுதல்: ஒருவர் கைது
சென்னையில் 4.6 கிலோ சாரஸ் என்ற போதைப் பொருளை, சென்னை மண்டல போதைப் பொருள் கட்டுப்பாட்டு பிரிவினர் பறிமுதல் செய்து, கொல்கத்தாவை சேர்ந்த நபர் ஒருவரை கைது செய்தனர்.
உளவுத்துறையின் தகவல் அடிப்படையில், சென்னை ஈக்காட்டுத்தாங்கலில் உள்ள அராமெக்ஸ் இந்தியா பிரைவேட் லிமிடெட் என்ற பார்சல் அலுவலகத்தில் ஒரு அட்டை பெட்டியை அதிகாரிகள் கைப்பற்றினர்.
அதில் இருந்த 22 பொம்மைகளில், 4.6 கிலோ சாரஸ் போதைப் பொருள் மறைத்து வைக்கப்பட்டிருந்தது கண்டுபிடிக்கப்பட்டது.
இது கஞ்சா செடியின் பிசினிலிருந்து தயாரிக்கப்படும் போதைப் பொருளாகும்.
இந்த அட்டைப் பெட்டி மேற்கு வங்கத்திலிருந்து கத்தார் நாட்டுக்கு அனுப்பப்பட இருந்தது முதல் கட்ட விசாரணையில் தெரியவந்துள்ளது.
இந்த கடத்தல் தொடர்பாக கொல்கத்தா விமான நிலையத்தில் பிரசாத் என்பவர் கைது செய்யப்பட்டார் என சென்னை மண்டல போதைப் பொருள் கட்டுப்பாட்டு பிரிவு அலுவலகம் வெளியிட்டுள்ள செய்தி குறிப்பில் தெரிவிக்கப்பட்டுள்ளது.
பிரதமர் அலுவலகம்
கம்பளி தொப்பி பின்னல் இயக்கம் மேற்கொண்ட விமானப்படை வீரர்கள் மனைவிகள் நல சங்கத்துக்கு பிரதமர் பாராட்டு
விமானப்படை வீரர்கள் மனைவிகள் நல சங்கத்தின் முயற்சிகளை பிரதமர் திரு நரேந்திர மோடி பாராட்டியுள்ளார். நாடு முழுவதும் உள்ள விளிம்புநிலை மக்களுக்கு விநியோகிப்பதற்காக, கம்பளி தொப்பி பின்னல் பிரசாரத்தை அவர்கள் மேற்கொண்டனர். இந்த சங்கினிகளால் மொத்தம் 41541 தொப்பிகள் பின்னப்பட்டன.
இந்திய விமானப் படையின் ட்விட்டர் பதிவுக்கு பதில் அளித்து, பிரதமர் வெளியிட்டுள்ள டுவிட்டர் பதிவில் கூறியிருப்பதாவது:
"பாராட்டத்தக்க முயற்சி."
அறிவியல் மற்றும் தொழில்நுட்பத்துறை
கொரோனா மரபியல் கூட்டமைப்பு
மத்திய சுகாதாரத்துறை அமைச்சர் டாக்டர் ஹர்ஷ் வர்தன் மக்களவையில் இன்று எழுத்துப்பூர்வமாக தாக்கல் செய்த பதிலில் கூறியதாவது:
இந்தியாவில் கொரோனா மரபியல் கண்காணிப்புக்காக, கொரோனா மரபியல் கூட்டமைப்பு ஏற்படுத்தப்பட்டது. இந்த கூட்டமைப்பில் என்ஐபிஎம்ஜி கல்யாணி, ஐஎல்எஸ் புவனேஸ்வர், ஐசிஎம்ஆர்-என்ஐவி புனே, என்சிசிஎஸ் புனே, சிஎஸ்ஐஆர்-சிசிஎம்பி ஹைதராபாத், சிடிஎஃப்டி ஹைதராபாத், இன்ஸ்டெம் / என்சிபிஎஸ் பெங்களூரு, நிம்ஹான்ஸ் பெங்களூரு, சி.எஸ்.ஐ.ஆர்-ஐ.ஜி.ஐ.பி தில்லி, மற்றும் என்.சி.டி.சி தில்லி ஆகிய பெயர்களில் 10 மண்டல மரபியல் பரிசோதனைக் கூடங்கள் உள்ளன.
இந்த மண்டல மரபியல் பரிசோதனை கூடங்கள், தங்கள் நிதியை பயன்படுத்தி கூட்டமைப்பின் செயல்பாடுகளை மேற்கொள்கின்றன. இவற்றுக்கு நிதி வழங்கும் திட்டம், உயிரி தொழில்நுட்ப துறையின் நிதி மதிப்பீடு செயல்முறை திட்டத்தின் கீழ் உள்ளது.
புதிய கொரோனா வைரஸின் தற்போதைய நிலவரத்தை உறுதி செய்யவும், மரபியல் மாறுபாடுகளை முன்கூட்டியே கண்டறிந்து கண்காணிக்கவும், வழக்கத்துக்கு மாறான சம்பவங்களில், மரபியல் மாற்றத்தை உறுதி செய்யவும், இந்திய கொரோனா மரபியல் கூட்டமைப்பில் 10 பரிசோதனை கூடங்கள் உள்ளன.
கொரோனா வைரஸின் புதிய உருமாற்றத்தை கண்டறிய, ஆரம்பத்தில், ஒவ்வொரு மாநிலத்திலிருந்து 5 சதவீத கொவிட் வைரஸ் மாதிரிகளை மட்டுமே பரிசோதிக்க திட்டமிடப்பட்டது. 2021 மார்ச் 10ம் தேதி வரை, பல மாநிலங்கள் மற்றும் யூனியன் பிரதேசங்களில் இருந்து பெறப்பட்ட மொத்தம் 19,092 தொற்று உறுதி செய்யப்பட்ட ஆர்டி-பிசிஆர் மாதிரிகள், 10 மண்டல பரிசோதனை கூடங்களில் பெறப்பட்டன.
இவற்றில் 4869 மாதிரிகளை பரிசோதனை செய்ததில், 284 மாதிரிகள் இங்கிலாந்தில் ஏற்பட்ட கொரோனா வகையைச் சேர்ந்தது என்றும், 11 மாதிரிகள் தென் ஆப்பிரிக்காவில் ஏற்பட்ட கொரோனா வகை என்றும், ஒன்று பிரேசிலில் ஏற்பட்ட கொரோனா வகை என்றும் கண்டறியப்பட்டது.
கொரோனா மரபியல் கூட்டமைப்பு தொடங்கப்பட்டதில் இருந்து மாநிலம் வாரியாக பெறப்பட்ட கொரோனா மாதிரிகளின் விவரம் இணைப்பில் கொடுக்கப்பட்டுள்ளது.
இவ்வாறு மத்திய அமைச்சர் டாக்டர் ஹர்ஷ் வர்தன் தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1706087
-----
(Visitor Counter : 147
கலாசாரத்துறை அமைச்சகம்
இந்தியத் தொல்லியல் ஆய்வுத்துறை அமைப்பின் கீழான மைய பாதுகாப்பிலுள்ள, வழிபாட்டுத் தலங்கள் கொண்ட 820 நினைவிடங்கள் நாளை முதல் திறக்கப்படும்: திரு பிரகலாத் சிங் படேல்.
இந்தியத் தொல்லியல் ஆய்வுத்துறை  அமைப்பின் கீழான மையப் பாதுகாப்பில் உள்ள, வழிபாட்டுத் தலங்கள் கொண்ட 820 நினைவிடங்களை, நாளை 8 ஜூன் 20 20 முதல் முதல் திறக்க, மத்திய கலாச்சாரத்துறை ஒப்புதல் அளித்துள்ளது என்று மத்திய கலாச்சார மற்றும் சுற்றுலாத்துறை அமைச்சர்  திரு பிரகலாத் சிங் படேல் அறிவித்துள்ளார். மத்திய உள்துறை அமைச்சகம், மத்திய சுகாதார அமைச்சகம் ஆகியவை வெளியிட்டுள்ள அனைத்து நிபந்தனைகளும் இந்த நினைவிடங்களில் பின்பற்றப்படும் என்றும் திரு. படேல் தெரிவித்தார்.
மைய பாதுகாப்பிலுள்ள இந்த நினைவிடங்களைத் திறக்கும் போதும், நிர்வகிக்கும் போதும், மத ரீதியான இடங்களில்/ வழிபாட்டுத் தலங்களில் கோவிட்-19 நோய் பரவாமல் தடுப்பதற்கு பின்பற்றப்பட வேண்டியவை குறித்து மத்திய சுகாதார குடும்ப நல அமைச்சகம் 4.6.2020 அன்று வெளியிட்டுள்ள நிலையான இயக்க வழிமுறைகள் மிகக் கவனமாக பின்பற்றப்பட வேண்டும் என்றும், அனைத்து பாதுகாப்பு நடவடிக்கைகளும் எடுக்கப்படுவதை இந்தியத் தொல்லியல் ஆய்வுத்துறை உறுதிசெய்ய வேண்டும் என்றும், கலாச்சார அமைச்சகம் வெளியிட்டுள்ள ஆணை கூறுகிறது. மத்திய உள்துறை அமைச்சகம், மத்திய சுகாதார குடும்ப நலத்துறை அமைச்சகம் ஆகியவை, இது தொடர்பாக வெளியிட்டுள்ள அனைத்து அறிவுரைகளும் உத்தரவுகளும் பின்பற்றப்படுவதையும் இந்திய தொல்லியல் ஆய்வுத்துறை உறுதி செய்ய வேண்டும்.
நாளை திறக்கப்படவுள்ள 820 நினைவிடங்கள் பட்டியலையும் இந்தியத் தொல்லியல் ஆய்வுத்துறை சம்பந்தப்பட்ட மாநிலங்கள் மற்றும் மாவட்டங்களுடன் பகிர்ந்து கொள்ள வேண்டும். அந்தந்த மாநிலங்கள், மாவட்டங்கள் ஆகியவை கோவிட்-19 நோய் பரவுவதைப் பாதுகாப்பது / கட்டுப்படுத்துவது தொடர்பாக வெளியிட்டுள்ள மாநில/ மாவட்ட அளவிலான ஆணைகளையும் இந்தியத் தொல்லியல் ஆய்வுத்துறை நடைமுறைப்படுத்த வேண்டும்.
நினைவிடங்கள் பட்டியலைப் பார்க்க இங்கே சொடுக்கவும்: http://pibcms.nic.in/WriteReadData/userfiles/List%20of%20Living%20Monuments%20to%20Circles-1.pdf
(Visitor Counter : 214
இளைஞர் நலன் மற்றும் விளையாட்டு அமைச்சகம்
இந்தியா முன்னேற்றப் பாதையில் செல்ல இளைஞர்கள் பணியாற்ற வேண்டும் : மக்களவைத் தலைவர் திரு ஓம் பிர்லா
இந்தியாவை வளமான, முன்னேற்றப் பாதையில் கொண்டு செல்ல இளைஞர்கள் பணியாற்ற வேண்டும் என மக்களவைத் தலைவர் திரு ஓம் பிர்லா கேட்டுக் கொண்டுள்ளார்.
தேசிய இளைஞர் விழா, ஒவ்வொரு ஆண்டும் ஜனவரி 12ம் தேதி முதல் 16ம் தேதி வரை கொண்டாப்படுகிறது. இந்தாண்டு, இந்த விழாவின் ஒரு பகுதியாக தேசிய இளைஞர் நாடாளுமன்ற விழாவும் கொண்டாப்படுகிறது.
நாடாளுமன்றத்தின் மத்திய அரங்கில், மத்திய இளைஞர் விவாகரம் மற்றும் விளையாட்டுத்துறை அமைச்சகம் நடத்திய தேசிய இளைஞர் நாடாளுமன்ற விழாவின் இறுதிப் போட்டி நிகழ்ச்சியில் மக்களவைத் தலைவர் திரு ஓம் பிர்லா துவக்கவுரை நிகழ்த்தினார். அப்போது அவர் பேசியதாவது:
”கடந்த 70 ஆண்டுகளாக, இந்திய ஜனநாயகம் தொடர்ந்து வளர்ந்து வலுவடைந்து வருகிறது. இந்தியாவில் ஆட்சி மாற்றம், நமது ஜனநாயக பாரம்பரியப்படி சுமுகமாக நடந்துள்ளது. இதன் மூலம் இந்திய ஜனநாயகத்தின் பலத்தைக் காண முடியும். சுதந்திரத்துக்கு முன்பு, இந்திய இளைஞர்கள், சுதந்திரப் போராட்டத்தின் முன்னணியில் இருந்தனர். அதேபோல், இன்றைய இளைஞர்கள், நாட்டை வளமான பாதையில் கொண்டு சென்று முன்னேற்ற தொடர்ந்து பணியாற்ற வேண்டும். நாடு வளம் அடைய, இளைஞர்கள் குறிப்பிடத்தக்க பங்களிப்பை அளிக்க வேண்டும். இது உங்களின் கடமை மற்றும் பொறுப்பு.”
இவ்வாறு திரு ஓம் பிர்லா தெரிவித்தார். இந்த விழாவில் கலந்து கொண்ட இளைஞர்களை அவர் ஊக்குவித்தார்.
இந்நிகழ்ச்சியில் பேசிய மத்திய இளைஞர் நலத்துறை இணையமைச்சர்  திரு கிரண் ரிஜிஜூ, நாட்டின் ஜனநாயக கோயிலில் நடக்கும் தேசிய இளைஞர் நாடாளுமன்ற விழாவில் இளைஞர்கள் பங்கேற்றது உண்மையிலேயே வரலாற்று சிறப்புமிக்க தருணம். இந்த வாய்ப்பை வழங்கிய மக்களவைத் தலைவர் திரு ஓம் பிர்லாவுக்கு நன்றி’’ என கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1687655
-----
(Visitor Counter : 183
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
அதிநவீன நகரங்கள் இயக்கம் – ரூ.50,626 கோடி மதிப்பிலான 1,333 திட்டங்கள் நிறைவடைந்துள்ளன அல்லது நடைபெற்று வருகின்றன / ஏல நடைமுறையில் உள்ளன
செய்தித்தாள் ஒன்றில் 2018 மே 12-ஆம் தேதி பிரசுரிக்கப்பட்ட “வீட்டு வசதி அமைச்சகத்தின் திட்டங்களில் 22% நிதி மட்டுமே பயன்படுத்தப்பட்டுள்ளது” என்ற தலைப்பில் வெளியான கட்டுரைத் தொடர்பாக இந்தத் தகவல் வெளியிடப்படுகிறது. நகரமேம்பாடு குறித்த நாடாளுமன்ற நிலைக்குழுவுக்கு அளிக்கப்பட்ட தகவலின் அடிப்படையில் இந்த கட்டுரை வெளியிடப்பட்டுள்ளது. இந்த கட்டுரை விடுவிக்கப்பட்ட நிதி / அதன் பயன்பாடு பற்றிய புள்ளி விவரங்களைத் தவறாக பயன்படுத்தி வெளியிடப்பட்டுள்ளது. இதனால் மத்திய வீட்டு வசதி நகர்ப்புற விவகாரங்கள் அமைச்சகம் செயல்படுத்தி வரும் திட்டங்கள் / இயக்கங்கள் குறித்த தவறான முடிவுகள் வெளியிடும்படியாகி உள்ளது. விடுவிக்கப்பட்ட / பயன்படுத்தப்பட்ட நிதி பற்றிய அறிவிப்பு சரியான கணக்கு அமைப்புகளை உறுதி செய்வதற்கான அரசின் இயல்பான நிதி நடைமுறை ஆகும். அது திட்ட முன்னேற்றத்தின் உண்மையான அளவுகோல் ஆகாது. இயக்கங்களின் இலக்குகள் அமலாக்கத்தின் வேகத்தையும் அது சரியாக அளவிடாது. இந்தத் திட்டங்களில் பல பெரிய முதலீடு சார்ந்த திட்டங்களாகும். இந்தத் திட்டங்களை நிறைவேற்ற காலக்கெடு ஓராண்டு முதல் மூன்றாண்டு வரையிலானதாக உள்ளது.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்
---
(Visitor Counter : 95
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
பிரதமரின் வீட்டு வசதி திட்டத்தின் கீழ் 2015-18 காலக்கட்டத்தில் கடன் சார்ந்த மானிய உதவி திட்டம் மூலம் 1,65,000க்கும் மேற்பட்டோர் பயனடைந்துள்ளனர்; ரூ.3,559 கோடி மானியத்தொகை விடுவிப்பு
கடன் சார்ந்த மானிய உதவித்திட்டத்தின் மூலம் 2015-18 காலக்கட்டத்தில் 1,65,000க்கும் மேற்பட்டோர் பயனடைந்திருப்பதன் மூலம், இத்திட்டம் வெற்றிகரமாக செயல்படுத்தப்படுவது உறுதியாகியுள்ளது. 2008-2013 காலக்கட்டத்தில் செயல்படுத்தப்பட்ட வட்டி மானியம் மூலம் 18,166 பேர் மட்டுமே பயனடைந்துள்ள நிலையில், இத்திட்டத்தின் மூலம், ஏராளமானோர் பயனடைந்துள்ளனர்.
கடன் சார்ந்த மானிய உதவி திட்டத்திற்கு ரூ.31,505 கோடி  ஒதுக்கீடு செய்யப்பட்டிருப்பதுடன், இந்த நிதியாண்டின் கூடுதல் ஆதாரங்கள் மூலம் ரூ.25,000 கோடிக்கு மேல் கூடுதலாக நிதி ஒதுக்கப்பட்டிருப்பதன் வாயிலாக, இந்த இயக்கத்திற்கு போதுமான நிதி கிடைப்பது உறுதி செய்யப்பட்டுள்ளது.
கூடுதல் ஆதாரங்களின் கீழ், ஒதுக்கப்பட்ட நிதி, தேவைக்கேற்ப, பல்வேறு கட்டங்களாக நிதியாண்டு முழுவதும் பெற்றுக்கொள்ள வகை செய்யப்பட்டுள்ளது. இந்த இயக்கத்தின் கீழ் ஒதுக்கப்படும் நிதியை உகந்த முறையில் பயன்படுத்திக் கொள்வதற்கான வழிமுறைகளும் வகுக்கப்பட்டுள்ளன. இந்த ஆண்டு பட்ஜெட்டில், கடன் சார்ந்த மானிய உதவித்திட்டத்திற்கு ரூ.1,900 கோடி ஒதுக்கப்பட்டுள்ள நிலையில், நிர்ணயிக்கப்பட்ட ரூ.25,000 கோடியைவிட கூடுதல் ஆதாரங்கள் மூலம், நிதி பெறுவதற்கு வழி வகை செய்யப்பட்டுள்ளது. மிக முக்கியமான இந்தத் திட்டத்திற்கு தடையின்றி நிதி கிடைப்பதை உறுதி செய்ய இந்த நடவடிக்கை மேற்கொள்ளப்பட்டுள்ளது.
-----
(Visitor Counter : 79
குறு சிறு மற்றும் நடுத்தர தொழில் துறை அமைச்சகம்
கே.ஒய்.ஐ.சி மற்றும் ஐ.டி.பி.பீ இரண்டும் புரிந்துணர்வு ஒப்பந்தத்தில் கையெழுத்திட்டுள்ளன: காதியின் கடுகு எண்ணெய் இப்பொழுது துணை இராணுவப் பிரிவினருக்குக் கிடைக்கும்
காதி மற்றும் கிராமத் தொழில் கமிஷன்  கடுகு எண்ணெய் விநியோகிப்பதற்காக ஐ.டி.பி.பீ-யுடன்  இணைந்து இந்தியாவை சுய-சார்பு நாடாக மாற்றுவதை நோக்கிய மற்றொரு நடவடிக்கையை எடுத்துள்ளது. இதற்காக இன்று கே.வி.ஐ.சி மற்றும் ஐ.டி.பி.பீ இரண்டும் புரிந்துணர்வு ஒப்பந்தத்தில் கையெழுத்திட்டுள்ளன. இந்தப் புரிந்துணர்வு ஒப்பந்தத்தில் கே.வி.ஐ.சி இயக்குநர் திரு வி.கே. நாகர், மற்றும் ஐ.டி.பி.பீ-யின் டி.ஐ.ஜி திரு ராமகாந்த் ஷர்மா இருவரும் கே.வி.ஐ.சி தலைவர் திரு வினய் குமார் சக்சேனா முன்னிலையில் கையெழுத்திட்டுள்ளனர்.
கே.வி.ஐ.சி வெளியிட்டுள்ள அறிக்கையின் படி, பிரதம மந்திரி திரு. நரேந்திர மோடியால் முன்னெடுக்கப்பட்டுள்ள சுயசார்பு இயக்கத்திற்கு ஆதரவு அளிக்கும் வகையில் மத்திய உள்துறை அமைச்சர் திரு. அமித் ஷா துணை இராணுவப் படைகளுக்கு உள்ளூர் பொருள்களைப் பயன்படுத்துமாறு அறிவுறுத்தியுள்ள வழிகாட்டுதலின் அடிப்படையில் இந்த நடவடிக்கையானது எடுக்கப்பட்டுள்ளது. சிறு, குறு மற்றும் நடுத்தரத் தொழில்துறை மத்திய அமைச்சர் திரு. நிதின் கட்காரி இந்த நடவடிக்கையை வரவேற்றுள்ளார்.
நாடு முழுவதும் சி.ஏ.பி.எஃப் கேண்டின்கள் மூலமாக ”சுதேசி” பொருள்களை மட்டுமே விற்க வேண்டும் என்பதை கட்டாயமாக்கி உள்ளார். அனைத்து துணை இராணுவப் படைகளுக்கும் தேவையான பொருள்களை வாங்குவதற்கு மத்திய உள்துறை அமைச்சகம் ஐ.டி.பி.பீ-யை ஒருங்கிணைப்பு நிறுவனமாக நியமித்து உள்ளது.
ஐ.டி.பி.பீ விரைவில் அதிகத் தரத்திலான 1200 குவிண்டால் கட்சிகானி கடுகு எண்ணெய் விநியோகிப்பதற்கான கொள்முதல் ஆணையை வழங்க உள்ளது. இதனை ஒரு மாத காலத்திற்குள் தனது பி.எம்.ஈ.ஜி.பி  தொழில் பிரிவுகள் மூலம் கே.வி.ஐ.சி விநியோகிக்கும்.
கே.வி.ஐ.சி தலைவர் திரு வினய் குமார் சக்சேனா இந்த முன்னெடுப்பு நடவடிக்கைக்காக மத்திய உள்துறை அமைச்சருக்கு நன்றி தெரிவித்ததோடு முதல் முறையாக கே.வி.ஐ.சி துணை இராணுவப் படைகளுக்காக பொருளை விநியோகிக்க இருக்கின்ற இந்த நடவடிக்கை வரலாற்று ரீதியில் முக்கியமானது என்றும் குறிப்பிட்டார். இந்தக் கடினமான காலகட்டத்தில் இத்தகைய நடவடிக்கையானது நிலையான உள்ளூர் வேலைவாய்ப்புகளை உருவாக்குவதில் பெரும் பங்கு வகிக்கும் என்றும் அவர் குறிப்பிட்டார். நமது எல்லைப் பகுதிகளை பாதுகாத்துக் கொண்டு இருக்கின்ற நமது வீரர்களுக்கு தரமான எண்ணெயை வழங்குவது அதிலும் தேவைப்படும் சரியான நேரத்தில் வழங்குவது எங்களுடைய முன்னுரிமைச் செயலாகும் என்று சக்சேனா தெரிவித்தார்.
கே.வி.ஐ.சி மற்றும் ஐ.டி.பி.பீ ஆகியன ஓராண்டு காலத்துக்காக புரிந்துணர்வு ஒப்பந்தத்தில் கையெழுத்திட்டுள்ளன. கால அளவு மேலும் நீட்டிக்கப்படலாம். இதனைத் தொடர்ந்து பருத்தித் தரைவிரிப்புகள் , போர்வைகள், படுக்கை விரிப்புகள், தலையணை உறைகள், ஊறுகாய், தேன், அப்பளம், அழகு சாதனப் பொருள்கள் முதலான பொருள்களை விநியோகிக்கவும் திட்டமிடப்பட்டு வருகிறது. எண்ணெய் மற்றும் தரை விரிப்புகளின் மொத்த மதிப்பு சுமார் ரூ.18 கோடி ஆகும்.
குறிப்பிட்டுச் சொல்ல வேண்டுமென்றால் அண்மையில் கே.வி.ஐ.சி பழங்குடியினர் பகுதியில் உள்ள சி.ஏ.பி.எஃப் கேண்டீன்களுக்கு தேன், ஊறுகாய், சமையல் எண்ணெய், அகர்வத்தி, அப்பளம், இனிப்பு சேர்க்கப்பட்ட நெல்லிக்காய், பருத்தித் துண்டுகள் முதலானவற்றை விநியோகித்துள்ளது. இது மட்டும் அல்லாமல் மேலும் கூடுதலாக விநியோகிப்பதற்காக 63 பொருள்களின் பட்டியல் தயாரிக்கப்பட்டு வருகிறது.
(Visitor Counter : 153
பாதுகாப்பு அமைச்சகம்
நான்காவது ஸ்கார்ப்பியன் நீர்மூழ்கிக் கப்பல் “வேலா” இந்திய கடற்படையிடம் ஒப்படைக்கப்பட்டது
ப்ராஜக்ட்-75 திட்டத்தின் நான்காவது நீர்மூழ்கிக் கப்பலான யார்டு 11878 இந்திய கடற்படையிடம் இன்று  ஒப்படைக்கப்பட்டது. ஸ்கார்ப்பியன் வகையைச் சேர்ந்த ஆறு நீர்மூழ்கிக் கப்பல்களை கட்டுவது ப்ராஜக்ட்-75 திட்டத்தில் அடங்கும். இந்த வகை நீர்மூழ்கிக் கப்பல்கள், பிரான்ஸ் நாட்டின், திருவாளர்கள் நேவல் குரூப் ஒத்துழைப்புடன், மும்பை மசகான் கப்பல் கட்டும் நிறுவனத்தில் தாயரிக்கப்பட்டு வருகின்றன. “வேலா” என்று பெயரிடப்பட்டுள்ள நீர்மூழ்கிக் கப்பல், 6, மே 2019 அன்று தனது சேவையைத் தொடங்கி, கொவிட்-19 கட்டுப்பாடுகளுக்கு இடையேயும், அனைத்து பெரிய துறைமுகங்கள் மற்றும் ஆயுதம், சென்சார் ஒத்திகை உள்ளிட்ட அனைத்துக் கடல்வழி ஒத்திகைகளையும் நிறைவு செய்துள்ளது. இந்த வகையைச் சேர்ந்த மூன்று நீர்மூழ்கிக் கப்பல்கள் ஏற்கனவே இந்திய கடற்படைப் பணியில் ஈடுபடுத்தப்பட்டுள்ளன.
நீர்மூழ்கிக் கப்பல் கட்டுமானம் மிகவும் சிக்கலானது என்பதோடு, அனைத்து சாதனங்களையும் சிறிய அளவுடையதாக மாற்றி கடுமையான தரப்பரிசோதனைகளுக்கு உட்படுத்த வேண்டியிருப்பதால், இது மிகவும் சிரமமான பணியாகும்.
இந்தியாவில் உள்ள கப்பல் கட்டும் தளத்தில் இத்தகைய நீர்மூழ்கிக் கப்பல்கள் கட்டப்பட்டிருப்பது ‘தற்சார்பு இந்தியாவை’ நோக்கிய மற்றொரு நடவடிக்கையாக கருதப்படுகிறது.
இந்த நீர்மூழ்கிக் கப்பல், இந்திய கடற்படையில் உடனடியாக பணியில் ஈடுபடுத்தப்படுவது, இந்தியக் கடற்படையின் திறனை மேம்படுத்தும்.
-------
(Visitor Counter : 217